Հիմա՝ դառնանք մեր էծերին։ Աթոռակռիվն հզոր թափ ունի։ Մենակ թե՝ սկսել են աթոռները երկաթից սարքել, քանի որ փայտի տեսակը մի չտեսնված հիվանդություն է հաղորդում... իշխանավորին, սպիդից էլ՝ ահավոր. փայտի մեջ բազմացող լվերը սկսում են թափանցել նաեւ շատ նստելուց փայտացած իշխանավորի հետույքի մեջ ու տեղի է ունենում քայքայում, էդ լվերն, ասում են, թուրք շեյթաններն են լուցկու տուփի մեջ բերել ու ցրել մեր հանդերում։ Նույնիսկ, ասում են լու ցրող շեյթաններից մեկին մեզանից տեսնող է եղել։ Սեւ ստվերի պես աչքից չքացել է խավարում։ Մեր լեզուն էլ, իբր, լավ էր իմանում։